Document ID: /roh_data/filtered/fineweb-2-filterrobots_roh.jsonl.gz/321

Josias Gasser dovra ils socialdemocrats
- Mesemna, 8.10.2014, 10:54
Senza ina colliaziun da glistas cun la Partida socialdemocratica è l’avegnir politic dal cusseglier naziunal verd-liberal Josias Gasser fitg intschert.
Senza las vuschs dals socialdemocrats è la reelecziun da Josias Gasser en il Cussegl naziunal periclitada.
Ils socialdemocrats discuteschan il mument sch’els vulan danovamain colliar lur glistas cun ils verds-liberals. Tenor Jon Pult, il president da la PS grischuna, è quai ina opziun. Lur finamira saja dentant da gudagnar dus sezs per la PS ed els na sa sentian betg obligads da sustegnair la reelecziun da Josias Gasser.